Vrou beseer ná sy uit venster valArgieffoto ŉ 26-jarige vrou van Tongaat in KwaZulu-Natal het ernstige beserings opgedoen nadat sy deur ŉ oop venster van haar woonstel op die eerste verdieping geval het. Volgens Chris Botha, ŉ woordvoerder van Netcare 911, het die voorval Donderdagaand omstreeks 20:00 plaasgevind. “Paramedici het die vrou op die grond aangetref. Sy is op die toneel gestabiliseer en stewig op ŉ trauma-draagbaar vasgemaak voordat sy met ŉ ambulans na ŉ nabygeleë hospitaal geneem is vir verdere behandeling,” het Botha gesê.